A BIZOTTSÁG HATÁROZATA
(2004. szeptember 15.)
a Hollandiában a ragályos száj- és körömfájás ellen 2001. során végrehajtott oltás költségeihez a Közösség által biztosított pénzügyi hozzájárulásról
(az értesítés a B(2004) 3453. számú dokumentummal történt)
(Csak a holland szöveg hiteles)
(EGT vonatkozású szöveg)
(2004/674/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen a 3. cikkének (3) bekezdésére és a 11. cikke (4) bekezdésének c) albekezdésére,
mivel:
(1)
Amint a ragályos száj- és körömfájás jelenléte 2001-ben hivatalosan megerősítésre került, Hollandia jelentette azt, hogy azonnal végrehajtotta az említett betegség kitörése esetén alkalmazandó felügyeleti intézkedéseket a ragadós száj- és körömfájás elleni védekezésre irányuló közösségi intézkedések bevezetéséről szóló, 1985. november 18-i 85/511/EGK tanácsi irányelv (2), valamint a 90/424/EGK határozat szerint, a betegség felszámolását szolgáló közösségi pénzügyi hozzájárulás megszerzéséhez.
(2)
A 2001. augusztus 16-i 2001/652/EK bizottsági határozat (3) szerint közösségi pénzügyi hozzájárulás került folyósításra a tulajdonosok kárpótlása céljára a ragadós száj- és körömfájás 2001-es kitörésének felszámolását szolgáló intézkedések miatt kötelezően levágott állatokért.
(3)
A 2003. március 14-i 2003/182/EK bizottsági határozat (4) szerint közösségi pénzügyi hozzájárulás került folyósításra a 2001. évi hollandiai a ragadós száj- és körömfájás felszámolásának műveleti költségeire is.
(4)
A 85/511/EGK irányelv 13. cikke alapján Hollandiában a ragadós száj- és körömfájás elleni védekezésre és e betegség felszámolására vonatkozó feltételek megállapításáról szóló, 2001. március 27-i 2001/246/EK bizottsági határozat (5) 2. cikkének (1) bekezdése szerint Hollandia engedélyt kapott arra, hogy az említett határozat melléklete szerint elnyomó oltások alkalmazása mellett döntsön.
(5)
A 2001/246/EK határozatot módosító, 2001. április 5-i 2001/279/EK bizottsági határozat 1. cikkének (2) bekezdése szerint Hollandia arra is engedélyt kapott, hogy az említett határozat mellékleteiben meghatározott feltételek mellett védőoltások alkalmazása mellett döntsön.
(6)
Az állatok beoltása kiegészítő és nélkülözhetetlen eszköznek tekintendő a ragadós száj- és körömfájás terjedésének elkerülésére valamit annak felügyeletére és felszámolására.
(7)
Emiatt helyénvaló az, hogy az EU hozzájáruljon a Hollandia részére az e tevékenység során felmerült költségekhez.
(8)
2003. március 21-én Hollandia benyújtotta a ragadós száj- és körömfájás felszámolásának műveleti költségeire vonatkozó igényét; ez tartalmazta az állatok beoltásának költségeit is.
(9)
A Hollandia által átadott információ szerint 380 150 oltást használtak fel, melynek adagonkénti beszerzési és elkészítési költsége 0,39 euró volt, a külön e célra alkalmazott személyzet elfogadható költsége 608 826 euró volt és külön e célra felhasznált fogyóeszközök költsége 513 726 euró volt.
(10)
A Hollandia által benyújtott jelentés és igény azt mutatja, hogy az oltásokat hatékonyan hajtották végre.
(11)
A 90/424/EGK határozat szerint az e tevékenység után járó pénzügyi hozzájárulás az elfogadható költségek 60 %-a. Emiatt a ragadós száj- és körömfájás elleni oltások után járó EU hozzájárulás 762 487 euróban kerül rögzítésre.
(12)
A közös agrárpolitika (6) finanszírozásáról szóló, 1999. május 17-i 1258/1999/EK tanácsi rendelet 3. cikkének (2) bekezdése szerint a közösségi szabályok szerint végrehajtott állat- és növényegészségügyi intézkedéseket az Európai Mezőgazdasági Orientációs és Garanciaalap Garancia Részlege finanszírozza, pénzügyi célokra az 1258/1999/EK rendelet 8. és 9. cikkeit kell alkalmazni.
(13)
Az e határozatban előírt rendelkezések összhangban vannak az Élelmiszerlánc és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A közösségi pénzügyi hozzájárulás kifizetése Hollandia részére
Hollandia számára 762 487 euró összeg kerül kifizetésre közösségi hozzájárulásként az állatok beoltásakor felmerült megfelelő költségek 60 %-a mértékéig a 2001/246/EK bizottsági határozat által biztosított felhatalmazás alapján.
2. cikk
Címzett
E határozat címzettje a Holland Királyság.
Kelt Brüsszelben, 2004. szeptember 15-én.